Knysna-brande: Dodetal stygDie N2-snelweg is vroeër vandeesweek vir verkeer gesluit. Foto: Verskaf James-Brent Styan, woordvoerder van die minister van plaaslike regering en omgewingsake, Anton Bredell, het Sondag laatmiddag gesê die driejarige seuntjie wie se liggaam Woensdag in ŉ uitgebrande gebou in Welbedacht gevind is, se ma is ook dood. Sy is gisteraand in die Tygerberg-hospitaal dood. Daar is tans 1 106 brandbestryders in die Knysna-gebied. “Alle brande aan die noordelike kant van Sedgefield sowel as die noordelike kant van Knysna is grootliks onder beheer,” het Styan gesê. Styan het bevestig sommige van die brande in Buffelsbaai gister was opsetlik om voorbrand te maak en die dorp weg te hou van vlamme. Daar is nog 10 huise sedert Saterdag in Knysna afgebrand. “Ons dink aan ons kollegas in die Oos-Kaap waar hulle ook met verwoestende brande te doen het.”